De Gschwindigkeit, mid dea se de Elektraunan duachn Leita beweng, bedrogd 0,1 mm/s bis 10 mm/s (ba Kupfa). Owa de Infoamaziaun, doss Straum fliassd, gehd mid Liachtgschwindigkeit. Des kaunst da so vuastöön, dassd a Rohr hosd, des mid Tennisbälln afgfüüd is. Waunst vuan no an Boi einestecksd, kummd hintn sofuad ana ausse. Owa bis gnau dea Boi wieda af da aundan Seitn aussekummd, den wosd vuan einegsteckd hosd, dauads a Wäu.